Melodi Grand Prix 1991 skulle vært den 31. utgaven av Melodi Grand Prix, Norges uttaking til Eurovision Song Contest. Finalen var planlagt til lørdag 16. mars, men NRK avlyste konkurransen måneden før. Årsaken var at juryen mente at ingen av de 140 innsendte sangene var gode nok. Dette var første gang siden 1970 at det ikke ble holdt en Melodi Grand Prix-finale. I stedet håndplukket NRK gruppa Just 4 Fun og låten «Mrs. Thompson» til å representere Norge i Eurovision Song Contest 1991 i Italias hovedstad Roma. Sangen fikk 14 poeng og ble nummer 17 av 22 deltakere.